เรื่องร้องเรียน (ถนน) วันที่ 2022-09-02 09:23:57 — แขวงหลักสอง เขตบางแค กรุงเทพมหานคร
โครงการมอเตอร์เวย์M9 สายวงแหวนรอบนอกกรุงเทพมหานครด้านตะวันตกช่วงบางขุนเทียน-บางปะอิน สร้างทางยกระดับ 6 ช่องจราจร รูปแบบจะก่อสร้างเป็นทางยกระดับสูงขึ้นจากระดับดินอีก 1 ชั้น ขนาด 6 ช่องจราจร อยู่บนเกาะกลางถนนวงแหวนรอบนอกตะวันตกปัจจุบันจากบางบัวทองไปถึงต่างระดับบางขุนเทียน คาดว่าปลายปี 2565 จะประกาศเชิญชวนเอกชนร่วมลงทุน และเริ่มก่อสร้างในปี 2566 แล้วเสร็จในปี2568 จะเชื่อมกับมอเตอร์เวย์บางใหญ่-กาญจนบุรี และบางขุนเทียน-บ้านแพ้ว ทางด่วนพระราม3-ดาวคะนอง-วงแหวนรอบนอกกรุงเทพฯ
แต่ตอนนี้กลับมีโครงการขยายช่องจราจรของทางหลวงหมายเลข 9 จาก 3 ช่องจราจรเป็น 4 ช่องจราจร ซึ่งก่อให้เกิดปัญหาการจราจรติดขัดอย่างมากซึ่งยังไม่แน่ใจว่าจะแล้วเสร็จภายในปี 2565 รึไม่และเมื่อแล้วเสร็จแล้วก็จะมีโครงการมอเตอร์เวย์M9 เริ่มก่อสร้างในปี 2566 ซึ่งแทบจะไม่ได้ใช้ช่องทางการจราจรที่ขยายเพิ่มขึ้นนี้เลย  เหตุใดไม่นำงบประมาณส่วนนี้ไปใช้ให้เกิดประโยชน์กับประเทศในส่วนอื่นๆ??? รบกวน ท่านชัชชาติตรวจสอบเรื่องนี้ ให้มวลชนได้กระจ่างด้วยและแก้ปัญหารถติดขัดตรงบริเวณนี้ด้วย